41 “Mi fukpowo, mizi ɖoɖoe miaɖo tom;*Ŋusẽ yeye negaɖo dukɔwo ŋu.Mina woate va ne woafo nu.+Mina míakpe ta adrɔ̃ nya.2 Ame kae nyɔ ame tso ɣedzefe?+Eye wòyɔe le dzɔdzɔenyenye me va Efe afɔ nu,*Ne wòatsɔ dukɔwo ade asi nɛEye wòana wòabɔbɔ fiawo ɖe anyi?+Ame kae na wozu kewɔ le efe yi ŋgɔ,Eye efe dati na wozu gbe fufu le ya nu?3 Etia wo yome, eye naneke mexea mɔ nɛLe mɔ si dzi meto kpɔ o la dzi o.4 Ame kae wɔ esia,Eye wòyɔ dzidzimewo tso gɔmedzedzea me ke?Nye, Yehowa, nyee nye Gbãtɔ;+Eye nenema ko maganɔ na ame mlɔetɔwo hã.”+5 Ƒukpowo kpɔe, eye dzidzi fo wo.Anyigba fe mlɔenuwo dzo nyanyanya.Wofo takpli heva.6 Wo dometɔ ɖe sia ɖe kpe ɖe ehavi ŋu,Eye ame sia ame gblɔ na nɔvia be: “Sẽ ŋu.”7 Ale aɖaŋudɔwɔla do ŋusẽ nutula;+Ame si tsɔ yɔxɔmezu fo ga gbabɛ la hãDo ŋusẽ ame si le zu dam le zukpe dzi.Egblɔ le nu si trem wole la ŋu be: “Enyo.”Eye wofo gatagbadzɛwo ɖee be wòagamu o.8 “Ke wò, Israel, nye subɔla nènye;+Nye ame tiatia Yakob,+Xɔ̃nye Abraham fe dzidzimevi,+9 Wò ame si mekplɔ tso anyigba fe mlɔenuwo,+Wò ame si meyɔ tso efe didife kekeake.Megblɔ na wò be: ‘Nye subɔla nènye;+Metia wò, eye nyemegbe wò o.+10 Mègavɔ̃ o, elabena meli kpli wò.+Mègatsi dzi o, elabena nyee nye wò Mawu.+Mado ŋusẽ wò; makpe ɖe ŋuwò.+Matsɔ nye dzɔdzɔenyenye fe nuɖusi alé wò ɖe te.’11 Kpɔ ɖa! Ame siwo katã do dɔmedzoe ɖe ŋuwò la aɖu ŋukpe, eye woaɖi gbɔ wo.+Ame siwo le dzre wɔm kpli wò la azu tofloko, eye woatsrɔ̃.+12 Àdi ame siwo le avu wɔm kpli wò la, ke màkpɔ wo o.Ame siwo le aʋa wɔm kpli wò la nu ayi, woazu tofloko.+13 Elabena nye, Yehowa wò Mawu, melé wò nuɖusi ɖe asi,Nye ame si le gbɔgblɔm na wò be: ‘Mègavɔ̃ o. Makpe ɖe ŋuwò.’+14 Mègavɔ̃ o, wò, nyévi* Yakob,+Mi Israel ŋutsuwo, makpe ɖe mia ŋu,” Yehowa, Israel Ƒe Kɔkɔetɔ, mia Gbugbɔflela,+ lae gblɔe.15 “Kpɔ ɖa! Metsɔ wò wɔ lufotasiaɖam,+Lufonu yeye si nu aɖu nueveewo le.Àfanya towo ahagbã wo guduguduEye àwɔ togbɛwo abe tsro ene.16 Àgbɔ wo,Eye ya akplɔ wo adzoe;Ahom aka wo ahlẽ.Ke àkpɔ dzidzɔ ɖe Yehowa ŋu.+Eye àfo adegbe ɖe Israel Ƒe Kɔkɔetɔ la ŋu.”+17 “Ame dahe kple hiãtɔ le tsi dim, ke ɖeke meli o.Tsikɔwuame na wofe aɖewo dzi fu.+Nye Yehowa matɔ na wo.+Nye, Israel fe Mawu la, nyemagblẽ wo ɖi o.+18 Mana tɔwo nasi le togbɛ feflewo tame,+Eye tsidzɔfewo anɔ baliwo me.+Mana gbegbe nazu ta,Eye kuɖiɖinyigba nazu tsidzɔfewo.+19 Mado sederti,Akasiati, mirte kple gbemiti ɖe gbegbe.+Mado sesewu,Fɔfɔli kple kpomi ɖe tagba,+20 Ale be dukɔwo katã nakpɔe, eye woadze sii,Woalé ŋku ɖe eŋu ahase egɔmeBe Yehowa fe asie wɔ esia,Eye Israel Ƒe Kɔkɔetɔ lae wɔe.”+21 Yehowa be: “Mihe miafe nyawo ɖe go.”Yakob fe Fia la be: “Mihe mia ɖokuitaʋlinyawo ɖe go.”22 “Mina kpeɖodzi nanɔ eŋu, ne miagblɔ nu siwo gbɔna dzɔdzɔ ge la na mí.Migblɔ nu siwo dzɔ va yi* la na mí,Ne míade ŋugble le wo ŋu* ahanya ale si nuwo va yii.Alo migblɔ nu siwo gbɔna la na mí míase.+23 Migblɔ nu siwo ava dzɔ le etsɔme na mí,Ne míadze sii be mawuwoe mienye.+Ɛ̃, miwɔ nyui alo vɔ̃,Be míakpɔe wòadzi ŋɔ na mí.+24 Kpɔ ɖa! Mienye nu siwo meli o,Eye miafe dɔwɔwɔwo nye nu dzodzro.+Ame sia ame si tia mi la, ŋunyɔnu wònye.+25 “Menyɔ ame aɖe tso dziehe, eye ele vava ge.+Atso ɣedzefe,+ eye wòayɔ nye ŋkɔ.Afanya dziɖulawo* abe anyie wonye ene,+Afanya wo abe ale si zemela nyaa anyi ene.26 Ame kae gblɔ esia tso gɔmedzedzea me ne míadze sii,Alo tso gbe aɖe gbe ke ne míagblɔ be: ‘Etɔ dzɔ’?+Ame aɖeke megblɔe o!Ame aɖeke meɖe gbefãe o!Ame aɖeke mese nya aɖeke tso mia gbɔ o!”+27 Nyee nye ame gbãtɔ, si gblɔ na Zion be: “Kpɔ ɖa! Woawoe nye esi!”+Eye megblɔ na Yerusalem be mana ame aɖe nahe du nyui vɛ.+28 Metsa ŋku, ke ame aɖeke meli o;Aɖaŋuɖola aɖeke mele wo dome o.Eye mebiaa nya wo be woaɖo eŋu nam.29 Kpɔ ɖa! Wo katã wonye tofloko* sɔŋ.Wofe dɔwɔwɔwo nye nu dzodzro.Wofe galegbawo* nye ya kple nu maɖinuwo.+
ewe_Latn